Document ID: 31992R3591

KOMISSION ASETUS (ETY) N:o 3591/92,
annettu 11 päivänä joulukuuta 1992,
interventioelinten tarjouskilpailun perusteella tehdyistä voiostoista annetusta asetuksesta (ETY) N:o 1589/87 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 2071/92(), ja erityisesti sen 7 a artiklan 1 kohdan ensimmäisen alakohdan ja 3 kohdan,
sekä katsoo, että
komission asetuksessa (ETY) N:o 1589/87(), sellaisena kuin se on viimeksi muutettuna asetuksella (ETY) N:o 2350/91(), säädetään interventioelinten tarjouskilpailun perusteella tehtyjä voiostoja koskevista säännöistä; mainitun asetuksen 3 artiklan 1 kohdassa säädetään, että tarjouksen tekijä voi osallistua tarjouskilpailuun ainoastaan sellaisen voin osalta, joka on valmistettu tarjousten esittämiselle annetun määräajan päättymistä edeltävän kahdenkymmenenyhden päivän sisällä; tämä määräaika voi, huomioon ottaen pyhäpäivät ja pitkä aikaväli joulukuussa 1992 järjestettävän ja tammikuussa 1993 järjestettävän ensimmäisen tarjouskilpailun välillä, osoittautua riittämättömäksi jotta kaikki tänä viimeksi mainittuna aikana tuotettu voi pääsisi interventioon; markkinoiden hinnanlasku, joka on johtanut interventio-ostojen sallimiseen kaikissa jäsenmaissa, huomioon ottaen tällaisella hetkellä tehtävä voin valmistusajan lyhentäminen saattaisi vielä pahentaa markkinatilannetta; tästä syystä tammikuussa 1993 järjestettävän ensimmäisen tarjouskilpailun osalta interventioon tarjottavan voin valmistusaikaa olisi jatkettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1589/87 3 artiklan 1 kohdassa tarkoitettu kahdenkymmenenyhden päivän määräaika kolmenkymmenenviiden päivän määräajalla sellaisen tarjouskilpailun osalta, jonka tarjousten esittämiselle annettu määräaika päättyy tammikuun 1993 toisena tiistaina.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1992.

Labels: 3
17